Helzen
Helzen ass eng Uertschaft an der Gemeng Wëntger.

An der Kierch vun Helzen ass dee remarkabele Schnëtzaltor (Retabel) ze gesinn, deen ursprénglech an der Helzerklaus opgestallt war. An der Klaus gouf d'Original duerch eng zweedimensional Kopie (Foto) ersat.

Geographie 
Helzen läit op enger Duerchschnëttshéicht vu 456 m. Nopeschuertschafte sinn Houfelt am Süden, Weiler am Osten a Buret am Westen an der Belsch.

Fréier Gemeng Helzen 
Helzen war bis zur Fusioun vum 1. Januar 1978 mat de Gemengen Aasselbuer, Béigen an Uewerwampech eng eegestänneg Gemeng am Kanton Klierf.

Déi fréier Gemeng hat eng Fläch vun 1.937,0941 ha.

Uertschaften a Lieu-diten an der fréierer Gemeng 
Ausser Helzen hu follgend Uertschaften zu der fréierer Gemeng gehéiert:

 Houfelt
 Weiler
 Neimillen
 Leeresmillen

Kuckt och 
 Kierch Helzen
 Helzerklaus

Biller

Um Spaweck 

 Offiziell Säit vun der Gemeng Wëntger
 Syvicol
 Fusiounsgesetz vun der neier Gemeng Wëntger: Loi du 31 octobre 1977 portant fusion des communes de Asselborn, Boevange/Clervaux, Hachiville et Oberwampach

Uertschaften zu Lëtzebuerg
Fréier Gemengen zu Lëtzebuerg